<1>
1. MATI ÕUN
sõjaajaloolane
Kahtlemata väärivad. Saksa armees teeninud noored võitlesid tões ja vaimus Eesti vabaduse eest. Loomulikult ei saa seda siiski mingiks vabadussõjaks pidada. Nii saksa kui vene armees võidelnuile lubati muide, et pärast sõja võitmist saab Eesti taas iseseisvaks.
2. KALEV KESKKÜLA
ajakirjanik
Väärivad. Kasvõi juba võrdsuse põhimõttel. Punaseid mälestusmärke on kogu Eesti täis, miks siis ei või olla ühtki mälestusmärki teisel pool võidelnuile.
3. MARGUS LEPA
näitleja ja raadiomees
Tõnismäele võiks seal juba oleva mälestusmärgi vastu püstitada selle koopia saksa mundris ning samasuguse kartulninaga mehest. Ja väljak tuleks nimetada Lolluse ja Vihkamise väljakuks.
4. HANNES WALTER
Laidoneri muuseumi direktor
Loomulikult. See küsimus on ammu lahendatud, et tegu oli sundsituatsiooniga. Kuna nad eesti mundris võidelda ei saanud, tuli võidelda saksa, soome või koguni ameerika ja suurbritannia mundris. Need mehed jäid truuks oma riigile antud vandele, kahjuks ei suutnud seda riik.